
DR.30.03.2017                                                        1                   

 

MALAYSIA 

DEWAN RAKYAT 

PARLIMEN KETIGA BELAS 

PENGGAL KELIMA 

MESYUARAT PERTAMA 

Khamis, 30 Mac 2017 

Mesyuarat dimulakan pada pukul 10.00 pagi 

DOA 

[Tuan Yang di-Pertua mempengerusikan Mesyuarat] 

__________________________________________________________________ 

 

JAWAPAN-JAWAPAN MENTERI BAGI PERTANYAAN-PERTANYAAN 

 

1. Dato' Abd Aziz Sheikh Fadzir [Kulim-Bandar Baharu] Minta Menteri Belia 
dan Sukan menyatakan apakah persiapan Kementerian Belia dan Sukan dari segi 
penganjuran Sukan SEA dan Sukan Para ASEAN Kuala Lumpur 2017 dengan 
mengambil kira limitasi bajet yang diberikan. 

 

Menteri Belia dan Sukan [Brig. Jen. Khairy Jamaluddin]: Bismillahi 
Rahmanir Rahim, assalamualaikum warahmatullahi wabarakatuh, salam sejahtera dan 
salam 1Malaysia. Terima kasih, Ahli Yang Berhormat daripada Kulim-Bandar Baharu. 
Untuk makluman Ahli Yang Berhormat melalui Belanjawan 2017, kerajaan telah 
memperuntukkan untuk penganjuran kedua-dua temasya Kuala Lumpur 2017 iaitu 
Sukan SEA dan juga Sukan Para ASEAN sebanyak RM450 juta. 

Sehingga kini segala persiapan pengelolaan temasya Kuala Lumpur 2017 tidak 
terjejas dengan keadaan peruntukan yang telah pun diluluskan. Walau bagaimanapun, 
Kuala Lumpur 2017 masih lagi menepati keperluan dan spesifikasi yang diperlukan dari 
segi penganjuran temasya sukan.  

Ini dapat kita buat melalui pelbagai langkah. Yang  pertamanya, langkah 
penjimatan iaitu tidak ada apa-apa kemudahan baru yang telah dibina untuk Kuala 
Lumpur 2017 kecuali sebuah velodrom nasional yang baru yang telah pun berada dalam 
perancangan kerajaan sebelum ini. Juga suka saya umumkan bahawa sehingga kini 
sebanyak 17 buah syarikat telah memberikan penajaan mereka, baik dari segi tunai 
mahupun barangan bagi menjayakan temasya Kuala Lumpur 2017, sekali gus 
menampung keperluan penganjuran temasya ini. 

Antara syarikat-syarikat tersebut adalah Telekom Malaysia, Milo, 100 Plus, 
MAHB Prudential, Petronas, AirAsia, McDonald’s, NAZA dan lain-lain. Sasaran penajaan 
yang ditetapkan adalah sebanyak RM80 juta iaitu RM30 juta dalam bentuk tunai dan 
RM50 juta dalam bentuk servis dan barangan ataupun dengan izin in kind. Setakat ini 
jumlah yang telah pun kita menerima dari segi komitmen dan telah pun diumumkan 
adalah sebanyak RM69 juta ataupun 87 peratus dari sasaran penajaan. 

Jawatankuasa Pengelola Kuala Lumpur 2017 (MASOC) juga hari ini akan 
umumkan inisiatif dengan memperkenalkan plat khas kenderaan yang akan dilancarkan 
petang nanti dengan bidaan dibuka kepada orang ramai bermula pada bulan depan.  

Suka cita juga ingin saya maklumkan bahawa Kuala Lumpur 2017 juga akan 
mencipta sejarah dengan jumlah liputan secara langsung televisyen dengan 24 jenis 
sukan berbanding dengan Singapura 2015 iaitu sebanyak 19 jenis sukan sahaja. Saya 
yakin bahawa kita akan dapat menganjurkan Sukan SEA dan Sukan Para Asean terbaik 
dalam sejarah dengan bajet yang less than half of what Singapore spend two years ago 
dengan izin. 

Dato' Abd Aziz Sheikh Fadzir [Kulim-Bandar Baharu]: Terima kasih. Yang 
Berhormat Menteri daripada segi sasaran Yang Berhormat Menteri kalau kita tengok 
tahun 1989 kita dapat nombor dua, 2001 kita dapat juara. Namun kalau kita tengok 
kebelakangan ini, kita tahun 2003, nombor lima; 2005, nombor empat; 2007, nombor dua; 



MALAYSIA DEWAN RAKYAT PARLIMEN KETIGA BELAS PENGGAL KELIMA MESYUARAT PERTAMA Khamis, 30 Mac 2017 Mesyuarat dimulakan pada pukul 10.00 pagi DOA [Tuan Yang di-Pertua mempengerusikan Mesyuarat]. JAWAPAN-JAWAPAN MENTERI BAGI PERTANYAAN-PERTANYAAN. 1. Dato' Abd Aziz Sheikh Fadzir [Kulim-Bandar Baharu] Minta Menteri Belia dan Sukan menyatakan apakah persiapan Kementerian Belia dan Sukan dari segi penganjuran Sukan SEA dan Sukan Para ASEAN Kuala Lumpur 2017 dengan mengambil kira limitasi bajet yang diberikan. Menteri Belia dan Sukan [Brig. Jen. Khairy Jamaluddin]: Bismillahi Rahmanir Rahim, assalamualaikum warahmatullahi wabarakatuh, salam sejahtera dan salam 1Malaysia. Terima kasih, Ahli Yang Berhormat daripada Kulim-Bandar Baharu. Untuk makluman Ahli Yang Berhormat melalui Belanjawan 2017, kerajaan telah memperuntukkan untuk penganjuran kedua-dua temasya Kuala Lumpur 2017 iaitu Sukan SEA dan juga Sukan Para ASEAN sebanyak RM450 juta. Sehingga kini segala persiapan pengelolaan temasya Kuala Lumpur 2017 tidak terjejas dengan keadaan peruntukan yang telah pun diluluskan. Walau bagaimanapun, Kuala Lumpur 2017 masih lagi menepati keperluan dan spesifikasi yang diperlukan dari segi penganjuran temasya sukan. Ini dapat kita buat melalui pelbagai langkah. Yang pertamanya, langkah penjimatan iaitu tidak ada apa-apa kemudahan baru yang telah dibina untuk Kuala Lumpur 2017 kecuali sebuah velodrom nasional yang baru yang telah pun berada dalam perancangan kerajaan sebelum ini. Juga suka saya umumkan bahawa sehingga kini sebanyak 17 buah syarikat telah memberikan penajaan mereka, baik dari segi tunai mahupun barangan bagi menjayakan temasya Kuala Lumpur 2017, sekali gus menampung keperluan penganjuran temasya ini. Antara syarikat-syarikat tersebut adalah Telekom Malaysia, Milo, 100 Plus, MAHB Prudential, Petronas, AirAsia, McDonald's, NAZA dan lain-lain. Sasaran penajaan yang ditetapkan adalah sebanyak RM80 juta iaitu RM30 juta dalam bentuk tunai dan RM50 juta dalam bentuk servis dan barangan ataupun dengan izin in kind. Setakat ini jumlah yang telah pun kita menerima dari segi komitmen dan telah pun diumumkan adalah sebanyak RM69 juta ataupun 87 peratus dari sasaran penajaan. Jawatankuasa Pengelola Kuala Lumpur 2017 (MASOC) juga hari ini akan umumkan inisiatif dengan memperkenalkan plat khas kenderaan yang akan dilancarkan petang nanti dengan bidaan dibuka kepada orang ramai bermula pada bulan depan. Suka cita juga ingin saya maklumkan bahawa Kuala Lumpur 2017 juga akan mencipta sejarah dengan jumlah liputan secara langsung televisyen dengan 24 jenis sukan berbanding dengan Singapura 2015 iaitu sebanyak 19 jenis sukan sahaja. Saya yakin bahawa kita akan dapat menganjurkan Sukan SEA dan Sukan Para Asean terbaik dalam sejarah dengan bajet yang less than half of what Singapore spend two years ago dengan izin. Dato' Abd Aziz Sheikh Fadzir [Kulim-Bandar Baharu]: Terima kasih. Yang Berhormat Menteri daripada segi sasaran Yang Berhormat Menteri kalau kita tengok tahun 1989 kita dapat nombor dua, 2001 kita dapat juara. Namun kalau kita tengok kebelakangan ini, kita tahun 2003, nombor lima; 2005, nombor empat; 2007, nombor dua;